钦定古今图书集成/理学汇编/文学典/第007卷 > 张邦基墨庄漫录 > 《文章点化格》
## 钦定古今图书集成/理学汇编/文学典/第007卷 > 张邦基墨庄漫录 > 《文章点化格》

山谷先生作《苏李画枯木道士赋》云：“惧夫子之独立，
而矢来无乡。乃作女萝，施于木末，婆娑成阴，与世宴
息。”而尝以“矢来无乡”问人，少有能说者。后因观《韩非
子》有云：“矢来有乡，则积铁以备一乡。矢来无乡，则为
铁室以尽备之，备之则体无伤。故彼以尽备之不伤，
此以尽敌之无奸也。”山谷用事深远，此点化格也，不
“知者岂知其工”云。